CELEX: 32016D1748
Language: hr
Date: 2016-09-29 00:00:00
Title: Provedbena odluka Vijeća (ZVSP) 2016/1748 od 29. rujna 2016. o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu

30.9.2016   
            
            
               HR
            
            
               Službeni list Europske unije
            
            
               L 264/38
            
         PROVEDBENA ODLUKA VIJEĆA (ZVSP) 2016/1748
   od 29. rujna 2016.
   o provedbi Odluke 2011/486/ZVSP o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća 2011/486/ZVSP od. 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata u pogledu stanja u Afganistanu (1), a posebno njezin članak 5. i članak 6. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Vijeće je 1. kolovoza 2011. donijelo Odluku 2011/486/ZVSP.
            
         
               (2)
            
            
               Odbor Vijeća sigurnosti Ujedinjenih naroda, osnovan na temelju stavka 30. Rezolucije Vijeća sigurnosti UN-a 1988 (2011), 7. rujna 2016. izmijenio je popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog Odluci 2011/486/ZVSP trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   Prilog Odluci 2011/486/ZVSP mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 29. rujna 2016.
      
         
            Za Vijeće
         
         
            Predsjednik
         
         P. ŽIGA
      
   
   
      (1)  SL L 199, 2.8.2011., str. 57.
   
   
      PRILOG
      I.   Unosi s popisa navedenog u Prilogu Odluci 2011/486/ZVSP za niže navedene osobe zamjenjuju se sljedećim unosima:
      
      
         „A.   Pojedinci povezani s talibanima
         
         
                  
                     (13)
                  
                  
                     
                        Mohammad Shafiqullah Ahmadi Fatih Khan (alias
                        (a) Mohammad Shafiq Ahmadi, (b) Mullah Shafiqullah).
                     
                        Titula: mula. Razlozi za uvrštenje na popis: guverner pokrajine Samangan pod talibanskim režimom. Datum rođenja: 1956. –1957. Mjesto rođenja: (a) selo Charmistan, okrug Tirin Kot, pokrajina Uruzgan, Afganistan, (b) selo Marghi, okrug Nawa, pokrajina Ghazni, Afganistan. Državljanstvo: afganistansko. Druge informacije: (a) izvorno iz pokrajine Ghazni, ali je poslije živio u pokrajini Uruzgan, (b) talibanski guverner u sjeni pokrajine Uruzgan od kraja 2012. (c) član vojne komisije od srpnja 2016. (d) pripadnik plemena Hotak. Datum uvrštenja na popis UN-a:23.2.2001.
                  
               
                  
                     (35)
                  
                  
                     Shahabuddin Delawar
                     
                        Titula: maulavi. Razlozi za uvrštenje na popis: zamjenik na Visokom sudu u okviru talibanskog režima. Datum rođenja: (a) 1957., (b) 1953. Mjesto rođenja: pokrajina Logar, Afganistan. Državljanstvo: afganistansko. Br. putovnice: broj afganistanske putovnice OA296623. Druge informacije: (a) do 25. rujna 1998. zamjenik talibanskog veleposlanika u Riadu, Saudijska Arabija. (b) navodno se zadržava na graničnom području između Afganistana i Pakistana. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis UN-a:23.2.2001.
                  
               
                  
                     (44)
                  
                  
                     
                        Din Mohammad Hanif (alias
                        (a) Qari Din Mohammad; (b) Iadena Mohammad)
                     
                        Titula: kari. Razlozi za uvrštenje na popis: (a) ministar planiranja u okviru talibanskog režima, (b) ministar za visoko školstvo u okviru talibanskog režima. Datum rođenja: (a) oko 1955., (b) 1.1.1969. (kao Iadena Mohammad). Mjesto rođenja: (a) selo Shakarlab, okrug Yaftali Pain, pokrajina Badakhshan, Afganistan, (b) Badakhshan (kao Iadena Mohammad) Državljanstvo: afganistansko. Br. putovnice: OA 454044 (kao Iadena Mohammad). Druge informacije: (a) član talibanskog vrhovnog vijeća, nadležan za pokrajine Takhar i Badakhshan. (b) navodno se zadržava na graničnom području između Afganistana i Pakistana. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis UN-a:25.1.2001.
                  
               
                  
                     (53)
                  
                  
                     
                        Sayyed Mohammed Haqqani (alias Sayyed Mohammad Haqqani).
                     
                        Titula: mula. Razlozi za uvrštenje na popis: (a) direktor za upravne poslove u okviru talibanskog režima, (b) vođa za informiranje i kulturu u pokrajini Kandahar u okviru talibanskog režima. Datum rođenja: oko 1965. Mjesto rođenja: selo Chaharbagh, okrug Argandab, pokrajina Kandahar, Afganistan. Državljanstvo: afganistansko. Druge informacije: (a) diplomirao na medresi Haqqaniya u mjestu Akora Khattak u Pakistanu, (b) smatra se da je bio u bliskim odnosima s talibanskim vođom mulom Mohammadom Omarom, (c) vjeruje se da se nalazi na graničnom području između Afganistana i Pakistan, (d) član talibanskog vrhovnog vijeća prema podacima od lipnja 2010., (e) pripadnik plemena Barakzay. Fotografija dostupna za uvrštenje na posebnu objavu Interpola i Vijeća sigurnosti UN-a. Prema izvještajima, preminuo u siječnju 2016. Datum uvrštenja na popis UN-a:31.1.2001.
                     
                        Dodatne informacije iz sažetka razloga za uvrštenje na popis koji je pripremio Odbor za sankcije:
                     
                     Sayyed Mohammed Haqqani povezan je s Gulbbudinom Hekmatyarom i dugogodišnji je pristaša mule Mohammeda Omara. Kao direktor za upravne poslove talibanskog režima izdavao je afganistanske osobne iskaznice strancima povezanima s Al Qaidom koji su se borili u Afganistanu te je od njih prikupio znatna financijska sredstva.
                     Sayyed Mohammed Haqqani 2003. i 2004. više se puta sastao s Aimanom Muhammedom Rabijem al- Zawahirijem i Farhadom, tajnikom Mohammeda Omara. Na bazaru u Qissa Khwaniju, Peshawar, Pakistan, otvorio je knjižaru koja je povezana s financiranjem talibana. U ožujku 2009. još je bio aktivan vođa talibanskih pobunjenika.
                  
               
                  
                     (64)
                  
                  
                     
                        Khairullah Khairkhwah (alias
                        (a) Mullah Khairullah Khairkhwah (b) Khirullah Said Wali Khairkhwa).
                     
                        Titula: (a) maulavi (b) mula. Razlozi za uvrštenje na popis: (a) guverner pokrajine Herat (Afganistan) u okviru talibanskog režima, (b) glasnogovornik talibanskog režima, (c) guverner pokrajine Kabul u okviru talibanskog režima, (d) ministar unutarnjih poslova u okviru talibanskog režima. Datum rođenja: (a) oko 1963. (b) 1. siječnja 1967. (pod imenom Khirullah Said Wali Khairkhwa). Mjesto rođenja: (a) selo Poti, okrug Arghistan, pokrajina Kandahar, Afganistan, (b) Kandahar Državljanstvo: afganistansko. Adresa: Katar. Druge informacije: (a) pripadnik plemena Popalzai. Datum uvrštenja na popis UN-a:25.1.2001.
                  
               
                  
                     (66)
                  
                  
                     
                        Jan Mohammad Madani Ikram.
                     
                        Titula: maulavi. Razlozi za uvrštenje na popis: otpravnik poslova, talibansko veleposlanstvo, Abu Dhabi, Ujedinjeni Arapski Emirati. Datum rođenja: 1954. –1955. Mjesto rođenja: selo Siyachoy, okrug Panjwai, pokrajina Kandahar, Afganistan. Državljanstvo: afganistansko. Druge informacije: (a) vjeruje se da se nalazi na jeruje se da se nalazi na graničnom području između Afganistana i Pakistana. (b) Pripadnik plemena Alizai. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis UN-a:25.1.2001.
                  
               
                  
                     (72)
                  
                  
                     
                        Fazl Mohammad Mazloom (alias
                        (a) Molah Fazl, (b) Fazel Mohammad Mazloom).
                     
                        Titula: mula. Razlozi za uvrštenje na popis: zamjenik zapovjednika vojske talibanskog režima. Datum rođenja: između 1963. i 1968. Mjesto rođenja: Uruzgan, Afganistan. Državljanstvo: afganistansko. Adresa: Katar. Datum uvrštenja na popis UN-a:23.2.2001.
                     
                        Dodatne informacije iz sažetka razloga za uvrštenje na popis koji je pripremio Odbor za sankcije:
                     
                     Fazl Mohammad Mazloom bio je bliski suradnik Mohammeda Omara i pomagao mu je pri osnivanju talibanske vlade. Mazloom je bio u kampu za obuku Al-Farouq koji je osnovala Al-Qaida. Znao je da talibani pružaju pomoć islamskom pokretu Uzbekistana u obliku novca, oružja i logističke potpore u zamjenu za osiguravanje vojnika talibanima.
                     Bio je zapovjednik približno 3 000 talibanskih trupa na prvoj crti bojišnice u pokrajini Takhar u listopadu 2001.
                  
               
                  
                     (82)
                  
                  
                     
                        Allah Dad Tayeb Wali Muhammad (alias
                        (a) Allah Dad Tayyab, (b) Allah Dad Tabeeb).
                     
                        Titula: (a) mula, (b) hadži. Razlozi za uvrštenje na popis: zamjenik ministra za komunikacije talibanskog režima. Datum rođenja: oko 1963. Mjesto rođenja: (a) okrug Ghorak, pokrajina Kandahar, Afganistan, (b) okrug Nesh, pokrajina Uruzgan, Afganistan. Državljanstvo: afganistansko. Druge informacije: pripadnik plemena Popalzai. Fotografija dostupna za uvrštenje na posebnu objavu Interpola i Vijeća sigurnosti UN-a. Preminuo u studenome 2015. Datum uvrštenja na popis UN-a:25.1.2001.
                  
               
                  
                     (88)
                  
                  
                     
                        Nurullah Nuri (alias Norullah Noori)
                     
                        Titula: maulavi. Razlozi za uvrštenje na popis: (a) guverner pokrajine Balkh (Afganistan) u okviru talibanskog režima, (b) vođa sjevernog područja u okviru talibanskog režima. Datum rođenja: (a) oko 1958., (b) 1. siječnja 1967.Mjesto rođenja: okrug Shahjoe, pokrajina Zabul, Afganistan. Državljanstvo: afganistansko. Adresa: Katar. Druge informacije: (a) pripadnik plemena Tokhi. Datum uvrštenja na popis UN-a:25.1.2001.
                  
               
                  
                     (90)
                  
                  
                     Mohammed Omar Ghulam Nabi
                     
                        Titula: mula. Razlozi za uvrštenje na popis: vođa vjernika (‚Amir ul-Mumineen’), Afganistan. Datum rođenja: (a) oko 1966., (b) 1960., (c) 1953. Mjesto rođenja: (a) selo Naw Deh, okrug Deh Rawud, pokrajina Uruzgan, Afganistan, (b) selo Noori, okrug Maiwand, pokrajina Kandahar, Afganistan. Državljanstvo: afganistansko. Druge informacije: (a) otac mu se zove Ghulam Nabi, također poznat kao Mullah Musafir, (b) nema lijevo oko, (c) šurjak Ahmada Jana Akhundzade Shukoora Akhundzade, (d) vjeruje se da se nalazi na graničnom području između Afganistana i Pakistana, (e) pripadnik plemena Hotak. Navodno preminuo u travnju 2013. Datum uvrštenja na popis UN-a:31.1.2001.
                     
                        Dodatni informacije iz sažetka razloga za uvrštenje na popis koji je pripremio Odbor za sankcije:
                     
                     Mohammed Omar ima titulu ‚zapovjednika vjernika Islamskog Emirata Afganistana’ i vrhovni je vođa talibanskog pokreta u talibanskoj hijerarhiji. Štitio je Osamu bin Ladena i njegovu mrežu Al-Qaida u godinama prije napada 11. rujna 2001. u Sjedinjenim Državama. Upravlja talibanima protiv vlade Afganistana i njihovim saveznicima u Afganistanu od 2001.
                     Mohammed Omar zapovijeda savezima drugih istaknutih vojnih vođa u regiji, kao što je Jalaluddin Haqqani. Gulbuddin Hekmatyar također surađuje s Mohammedom Omarom i talibanima.
                  
               
                  
                     (97)
                  
                  
                     
                        Mohammad Hasan Rahmani (alias Gud Mullah Mohammad Hassan)
                     
                        Titula: mula. Razlozi za uvrštenje na popis: guverner pokrajine Kandahar (Afganistan) u okviru talibanskog režima. Datum rođenja: oko 1963. Mjesto rođenja: (a) okrug Deh Rawud, pokrajina Uruzgan, Afganistan, (b) okrug Chora, pokrajina Uruzgan, Afganistan, (c) okrug Charchino, pokrajina Uruzgan, Afganistan. Državljanstvo: afganistansko. Druge informacije: (a) ima umjetnu desnu nogu, (b) član talibanskog vrhovnog vijeća od sredine 2013., bio je zamjenik mule Mohammeda Omara u ožujku 2010., (c) vjeruje se da se nalazi na graničnom području između Afganistana i Pakistana, (d) pripadnik plemena Achekzai. Preminuo 9. veljače 2016.Datum uvrštenja na popis UN-a:23.2.2001.
                  
               
                  
                     (113)
                  
                  
                     Sher Mohammad Abbas Stanekzai Padshah Khan.
                     
                        Titula: maulavi. Razlozi za uvrštenje na popis: (a) zamjenik ministra javnih radova u okviru talibanskog režima; (b) zamjenik ministra vanjskih poslova u okviru talibanskog režima. Datum rođenja: oko 1963. Mjesto rođenja: Qala-e-Abbas, područje Shah Mazar, okrug Baraki Barak, pokrajina Logar, Afganistan. Državljanstvo: afganistansko. Druge informacije: vjeruje se da se nalazi na graničnom području između Afganistana i Pakistana. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis UN-a:25.1.2001.
                  
               
                  
                     (119)
                  
                  
                     
                        Abdul-Haq Wassiq (alias: (a) Abdul-Haq Wasseq, (b) Abdul Haq Wasiq).
                     
                        Titula: maulavi. Razlozi za uvrštenje na popis: zamjenik ministra za sigurnost (obavještajna služba) u okviru talibanskog režima. Datum rođenja: (a) oko 1975., (b) 1971. Mjesto rođenja: selo Gharib, okrug Khogyani, pokrajina Ghazni, Afganistan. Državljanstvo: afganistansko. Adresa: Katar. Datum uvrštenja na popis UN-a: 31.1.2001.
                     
                        Dodatne informacije iz sažetka razloga za uvrštenje na popis koji je pripremio Odbor za sankcije:
                     
                     Abdul-Haq Wassiq povezan je s Gulbuddinom Hekmatyarom. Tijekom talibanskog režima uzastopno je imenovan lokalnim zapovjednikom u pokrajinama Nimroz i Kandahar. Nakon toga postao je zamjenik ravnatelja obavještajne službe, a njegov nadređeni bio je Qari Ahmadullah. Na toj funkciji bio je odgovoran za odnose sa stranim borcima povezanima s Al-Qaidom i njihove kampove za obuku u Afganistanu. Poznat je također po uporabi represivnih metoda protiv protivnika talibana na jugu Afganistana.
                  
               
                  
                     (123)
                  
                  
                     
                        Mohammad Zahid. (alias
                        (a) Jan Agha Ahmadzai (b) Zahid Ahmadzai)
                     
                        Titula: mula. Razlozi za uvrštenje na popis: treći tajnik talibanskog veleposlanstva u Islamabadu, Pakistan. Datum rođenja: 1971. Mjesto rođenja: pokrajina Logar, Afganistan. Državljanstvo: afganistansko. Br. putovnice: D 001206 (izdana 17.7.2000.). Druge informacije: vjeruje se da se nalazi na graničnom području između Afganistana i Pakistana. Fotografija dostupna za uvrštenje na posebnu objavu Interpola i Vijeća sigurnosti UN-a. Datum uvrštenja na popis UN-a:25.1.2001.
                  
               
                  
                     (139)
                  
                  
                     Rahmatullah Shah Nawaz
                     
                        Ime (izvorno pismo):
                        
                     
                        Titula: alhadž Imenovanje: nije dostupno Datum rođenja: (a) 1981. (b) 1982. Mjesto rođenja: Shadal (varijanta Shadaal) Bazaar, okrug Achin, pokrajina Nangarhar, Afganistan Potvrđena alternativna imena: (a) Qari Rahmat (prijašnji unos na popisu) (b) Kari Rahmat Nepotvrđena alternativna imena: nije dostupno Državljanstvo: afganistansko Broj putovnice: nije dostupno Nacionalni identifikacijski broj: nije dostupno Adresa: (a) selo Kamkai, okrug Achin, pokrajina Nangarhar, Afganistan (b) selo Kamkai, okrug Achin, pokrajina Nangarhar, Afganistan (c) selo Surkhel, okrug Achin, pokrajina Nangarhar, Afganistan (d) selo Batan, okrug Achin, pokrajina Nangarhar, Afganistan Uvršten na popis: 21. kolovoza 2014. (izmijenjeno 21. srpnja 2016.) Druge informacije: Fizički opis: boja očiju: smeđa, boja kose: crna, težina: 77–81 kg, visina: 178 cm, crna brada kratke do srednje dužine, kratka crna kosa. Pripada plemenu Shinwari, potplemenu Sepahi. Zapovjednik talibana najkasnije od veljače 2010. Prikuplja poreze i mito u ime talibana od travnja 2015. Povezan je s talibanskim operativcima u pokrajini Nangarhar u Afganistanu kojima daje informacije, smjernice, smještaj i oružje te je postavljao improvizirane eksplozivne naprave (IEN) i provodio napade na Međunarodne snage za podršku sigurnosti (ISAF) i afganistanske snage. Upleten je u trgovinu drogom i vodi laboratorij za proizvodnju heroina u selu Abdulkhel, okrug Achin, pokrajina Nangarhar, Afganistan. Datum uvrštenja na popis UN-a:21. kolovoza 2014.”